पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से बचाव के लिए सरकार की ओर से लगातार कदम उठाए जा रहे हैं। इसके साथ ही आमजन भी संक्रमण के बचाव के लिए अपने स्तर पर प्रयास कर रहा है। कोरोनाकाल में लोगों का रुझान आयुर्वेद चिकित्सा के प्रति भी बढ़ा है। कोरोनाकाल में लोगों ने औषधीय गुण वाले प्राकृतिक पौधों का उपयोग कर अपनी रोग प्रतिरोधक क्षमता को बढ़ाया है।
औषधीय पौधों को लोगों के घरों, खेतों और निजी जमीनों के समीप उगाने में सहायता करने के लिए सरकार ने घर-घर औषधि वितरण योजना शुरु की है। इसी के तहत वन विभाग द्वारा उनकी नर्सरी में औषधीय गुणों से भरपूर इन पौधों को तैयार किया जाएगा। एक परिवार को चार प्रकार के 8 पौधे निशुल्क वितरित किए जाएंगे। 5 वर्षों के लिए लागू की गई इस योजना में राज्य के लगभग 1 करोड़ 26 लाख परिवार लाभान्वित होंगे। जुलाई माह तक पौधे तैयार कर आमजन को वितरण किया जाएगा।
अजमेर जिले में 5 लाख परिवार होंगे लाभान्वित
योजना के तहत अजमेर जिले के भी लाखों परिवारों को औषधीय गुणों वाले पौधे प्राप्त होंगे। वन विभाग द्वारा अजमेर जिले की वन विभाग के अंतर्गत आने वाली नर्सरी में कुल 21 लाख 62 हजार 886 पौधे तैयार किए जाएंगे। इन पौधों को जिले के 04 लाख 91 हजार 565 परिवारों को वितरित किया जाएगा। पौध वितरण के समय लाभार्थी के जन आधार कार्ड अथवा आधार कार्ड का विवरण दर्ज किया जाएगा। जिससे योजना के प्रबोधन एवं मूल्यांकन में सहायता होगी। साथ ही अगले वर्ष जिन परिवारों को लाभ दिया जाना है उनका चिह्नीकरण आसान होगा।
कई रोगों के उपचार में कारगर ये पौधे...
योजना के प्रमुख उद्देश्य
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mag_Deva zho_Hant eng_Latn